דראפט ה-WNBA

דראפט ה-WNBA (באנגלית: WNBA draft) הוא אירוע דראפט שנתי הנערך על ידי ליגת ה-WNBA ובו בוחרות קבוצות הליגה שחקניות חדשות ששיחקו בכדורסל המכללות או כדורסל מקצועני.

 זכאות 
שחקנית זכאית להיבחר בדראפט ה-WNBA אם מלאו או ימלאו לה 22 בשנה בה נערך הדראפט או סיימה (או עתידה לסיים עד שלושה חודשים אחרי הדראפט) את לימודיה במכללה או באוניברסיטה. בנוסף, שחקניות בין-לאומיות זכאיות להיבחר בדראפט אם מלאו או ימלאו להן 20 בשנה בה נערך הדראפט.

 הבדלים בין ה-WNBA ל-NBA 
ה-WNBA וה-NBA מגדירים "שחקן בין-לאומי" באופן שונה: שחקן בין-לאומי בדראפט ה-NBA הוא "אדם ששהה דרך קבע מחוץ לארצות הברית במשך שלוש השנים שקדמו לדראפט בזמן ששיחק כדורסל (כחובבן או מקצוען), לא השלים לימודים תיכוניים בארצות הברית, ומעולם לא נרשם ללימודים במכללה או באוניברסיטה בארצות הברית. מקום הולדתו או אזרחותו של השחקן אינם רלוונטיים למעמדו כ"שחקן בין-לאומי" ב-NBA. לעומת זאת, ה-WNBA מגדיר "שחקנית בין-לאומית" כמי ש"נולדה ומתגוררת מחוץ לארצות הברית, ומשחקת כדורסל כחובבנית או מקצוענית" ומעולם לא "שיחקה כדורסל מכללות".
מגבלת הגיל לזכאות לדראפט NBA היא 19 (ב-31 בדצמבר של שנת הדראפט), ואילו בדראפט ה-WNBA על השחקניות להיות בנות 22 בשנה הקלנדרית של הדראפט, או 20 לשחקנית בין-לאומית.
בשני הדראפטים שחקנים יכולים להצהיר על זכאות מוקדמת ולוותר על מספר שנים במכללות, אך מגבלת הגיל הגבוהה יותר ב-WNBA מובילה לכך שלמעט מאוד שחקניות יש אפשרות לבצע צעד כזה.
עבור שחקנים שזכאים להכריז על מועמדות לדראפט, עיתוי ההכרזה שונה בין הליגות: ב-NBA על המועמדים להודיע לליגה על כוונתם להתמודד בדראפט לא יאוחר מ-60 יום לפני הדראפט, שמתקיים ביוני. כללי הליגה מאפשרים לשחקנים לפרוש מהדראפט ולהמשיך לשחק במכללות, כל עוד הם עומדים בכללי ה-NCAA בנוגע לסוכנים, לא חתומים על חוזה מקצועי ומודיעים לליגה על פרישתם לא יאוחר מ-10 ימים לאחר סיום ה-Draft Combine, מחנה האימונים לפני הדראפט. לעומת זאת, ב-WNBA על השחקניות להודיע לליגה על מועמדותן לא יאוחר מ-10 ימים לפני הדראפט, ועליהן לוותר על כל זכאות שנותרה להן לשחק במכללות על מנת להיכנס לדראפט. עם זאת, מכיוון שטורנירי סיום העונה (בעיקר טורניר אליפות המכללות בכדורסל) עדיין מתקיימים במהלך 10 הימים שקדמו לדראפט, שחקניות שמשחקות במהלך הימים הללו יכולות להודיע לליגה בתוך 24 שעות מתום משחקן האחרון, אך לא פחות מ-3 שעות לפני תחילת הדראפט.

 מבנה 
 ההגרלה ("לוטרי") 
במטרה לקבוע את סדר הבחירות בדראפט נערכת הגרלה  בין ארבע הקבוצות שלא העפילו לפלייאוף ה-WNBA. בדומה ללוטרי בדראפט ה-NBA, גם בליגת הנשים ישנם 14 כדורים ו- הצירופים האפשריים, ללא חשיבות לסדר, מוקצים לארבע הקבוצות (כשהצירוף 11–12–13–14 מבוטל אם מוגרל). מספר הצירופים המוקצה לכל קבוצה נקבע לפי מאזנה הכולל בשני העונות הקודמות, כך שלקבוצה עם המאזן הגרוע ביותר יש 442 צירופים, לבאה אחריה 276, לזו שאחריה 178 ולקבוצה עם המאזן הטוב ביותר מבין אלו שלא העפילו לפלייאוף יש 104 צירופים. שאר הבחירות בסיבוב הראשון ובשאר הסיבובים נקבעות בסדר הפוך למאזן הקבוצות בעונה הקודמת.

 היסטוריה 
דראפט ה-WNBA הראשון ב-1997 חולק לשלושה חלקים: החלק הראשון היה הקצאה ראשונית של 16 שחקניות לשמונה הקבוצות, של שחקניות כמו סינתיה קופר ושריל סוופס. החלק השני היה דראפט ה-Elite, בו נבחרו בשני סיבובים 16 שחקניות שהתחרו בליגות מקצועניות אחרות. החלק האחרון של הדראפט היה דראפט "רגיל", בו נבחרו בארבעה סיבובים 32 שחקניות מכללות.

בשלוש העונות הבאות, 1998, 1999 ו-2000, התקיים דראפט הרחבה בו הוקצו בתחילה לכל קבוצה חדשה שתי שחקניות, ולאחר מכן התקיים דראפט רגיל בארבעה סיבובים. דראפט הרחבה נוסף נערך גם ב-2006.

עד 2002 התקיימו בדראפט ארבעה סיבובים, אך מאז 2003 מתקיימים שלושה סיבובים בלבד.

בשנים 2003 ו-2004 התקיים דראפט פיזור בעקבות פירוקן של פורטלנד פייר ומיאמי סול ב-2003 וקליבלנד רוקרס ב-2004, ולפני שלושת הסיבובים המקוריים הוקצו שחקניות הקבוצות המתפרקות לקבוצות הקיימות. דראפט פיזור נערך גם ב-2007 עם פירוק שארלוט סטינג, ב-2009 עם פירוק יוסטון קומטס וב-2010 עם פירוק סקרמנטו מונארכס.

 המבנה כיום 
נכון ל-2024 מתקיים הדראפט בשלושה סיבובים בני 12 בחירות כל אחד (כלומר 36 בחירות בסך הכל). כמו כן, ניתן להעביר בחירות דראפט כחלק מעסקאות טרייד.

 בחירות ראשונות 
ממוזער|טינה תומפסון היא שחקנית המכללות הראשונה שנבחרה בדראפט ה-WNBA, כשנבחרה ראשונה בסיבוב המכללות על ידי יוסטון קומטס ב-1997
ממוזער|סו בירד נבחרה ראשונה בדראפט 2002 על ידי סיאטל סטורם
ממוזער|דיאנה טוראסי נבחרה ראשונה בדראפט 2004 על ידי פיניקס מרקורי
ממוזער|קנדיס פארקר נבחרה ראשונה בדראפט 2008 על ידי לוס אנג'לס ספארקס
ממוזער|בריטני גריינר נבחרה ראשונה בדראפט 2013 על ידי פיניקס מרקורי
ממוזער|סברינה יונסקו נבחרה ראשונה בדראפט 2020 על ידי ניו יורק ליברטי
ממוזער|קייטלין קלארק נבחרה ראשונה בדראפט 2024 על ידי אינדיאנה פיבר
דינה הד  היא הראשונה שנבחרה בדראפט ה-WNBA והיא המבוגרת ביותר שנבחרה במקום הראשון, כשב-1997, בגיל 27, נבחרה ראשונה בדראפט ה-Elite על ידי יוטה סטארז. לורן ג'קסון היא הצעירה ביותר שנבחרה ראשונה בדראפט, כשסיאטל סטורם בחרה בה ב-2001, בגיל 19 בלבד.

16 מ-28 בחירות הדראפט הראשונות זכו בפרס רוקי השנה ב-WNBA מאז ייסוד הפרס ב-1998. בנוסף, שש מהן נבחרו למשחק האולסטאר של ה-WNBA בעונת הרוקי שלהן וקנדיס פארקר אף זכתה בפרס ה-MVP של העונה הסדירה ב-WNBA בעונתה הראשונה ב-2008 לאחר שנבחרה ראשונה בדראפט על ידי לוס אנג'לס ספארקס.

הקבוצה שבחרה הכי הרבה פעמים ראשונה בדראפט היא לאס וגאס אייסז על גלגוליה השונים (יוטה סטארז וסן אנטוניו סטארס), שבחרה חמש פעמים במקום הראשון. אחריה נמצאת סיאטל סטורם עם ארבע בחירות ראשונות, ואחריה פיניקס מרקורי עם שלוש בחירות.

שלוש מהבחירות הראשונות בדראפט היו בין-לאומיות (מרגו דידק מפולין, אן ווטרס מבלגיה ולורן ג'קסון מאוסטרליה), אך מאז 2002 נבחרו במקום הראשון רק אמריקאיות. אוניברסיטת קונטיקט הוציאה מקרבה הכי הרבה בחירות ראשונות בדראפט, כש-6 מהכדורסלניות שנבחרו במקום הראשון שיחקו בקבוצת כדורסל המכללות של האוניברסיטה, ואחריה אוניברסיטת טנסי עם שלוש בחירות ראשונות.
דראפטשםמדינהמכללה/קבוצהקבוצה בוחרת1997 Eliteדינה הדאוניברסיטת טנסייוטה סטארז1997טינה תומפסוןאוניברסיטת דרום קליפורניהיוסטון קומטס1998מרגו דידקויכוואניה פיזיצ'נגו (פולין)יוטה סטארז1999צ'אמיק הולדסקלואוניברסיטת טנסיוושינגטון מיסטיקס2000אן ווטרסואלנסיין (צרפת)קליבלנד רוקרס2001לורן ג'קסוןקנברה קפיטלס (אוסטרליה)סיאטל סטורם2002סו בירדאוניברסיטת קונטיקטסיאטל סטורם2003לטויה תומאסאוניברסיטת המדינה של מיסיסיפיקליבלנד רוקרס2004דיאנה טוראסיאוניברסיטת קונטיקטפיניקס מרקורי2005ג'אנל מקארוויאוניברסיטת מינסוטהשארלוט סטינג2006סימון אוגוסטוסאוניברסיטת המדינה של לואיזיאנהמינסוטה לינקס2007לינדזי הארדינגאוניברסיטת דיוקפיניקס מרקורי (הועברה למינסוטה)2008קנדיס פארקראוניברסיטת טנסילוס אנג'לס ספארקס2009אנג'ל מקורטיאוניברסיטת לואיווילאטלנטה דרים2010טינה צ'ארלסאוניברסיטת קונטיקטקונטיקט סאן2011מאיה מוראוניברסיטת קונטיקטמינסוטה לינקס2012נקה אוגוומיקהאוניברסיטת סטנפורדלוס אנג'לס ספארקס2013בריטני גריינראוניברסיטת ביילורפיניקס מרקורי2014צ'יניי אוגוומיקהאוניברסיטת סטנפורדקונטיקט סאן2015ג'ול לוידאוניברסיטת נוטרדאםסיאטל סטורם2016בריאנה סטיוארטאוניברסיטת קונטיקטסיאטל סטורם2017קלסי פלאםאוניברסיטת וושינגטוןסן אנטוניו סטארס2018אייז'ה וילסוןאוניברסיטת קרוליינה הדרומיתלאס וגאס אייסז2019ג'קי יאנגאוניברסיטת נוטרדאםלאס וגאס אייסז2020סברינה יונסקואוניברסיטת אורגוןניו יורק ליברטי2021צ'ארלי קולייראוניברסיטת טקססניו יורק ליברטי (הבחירה הועברה מדאלאס דרך סיאטל)2022ריין הווארדאוניברסיטת קנטקיאטלנטה דרים2023אליה בוסטוןאוניברסיטת קרוליינה הדרומיתאינדיאנה פיבר2024קייטלין קלארקאוניברסיטת איווהאינדיאנה פיבר2025פייג' בקרסאוניברסיטת קונטיקטדאלאס וינגס

 ישראליות בדראפט 
לאורך השנים נבחרה ישראלית אחת בדראפט ה-WNBA, שי דורון שנבחרה במקום ה-16 בסיבוב השני בדראפט 2007 על ידי ניו יורק ליברטי. עם זאת, מספר שחקניות אמריקאיות שנבחרו בדראפט קיבלו אזרחות ישראלית וחלקן אף שיחקו בנבחרת ישראל בכדורסל נשים. שחקניות כאלו כוללות את אלישה קלארק (נבחרה במקום ה-17 בדראפט 2010 על ידי סן אנטוניו סילבר סטארס), ג'ני סימס (נבחרה במקום ה-18 בדראפט 2017 על ידי וושינגטון מיסטיקס) ואף סו בירד, שנבחרה ראשונה בדראפט 2002 על ידי סיאטל סטורם, זכתה בארבע אליפויות ונחשבת לאחת הכדורסלניות הגדולות בכל הזמנים.

 ראו גם 
ליגת ה-WNBA
דראפט ה-NBA
רוקי השנה ב-WNBA

 קישורים חיצוניים 

חוקי הדראפט המלאים, באתר ליגת ה-WNBA
שאלות ותשובות, באתר ליגת ה-WNBA
דראפט ה-WNBA, באתר Inside Hoop

 הערות שוליים 

קטגוריה:דראפט
קטגוריה:WNBA